ΚΑΝΟΝΙΣΜΟΣ (ΕΚ) αριθ. 553/97 ΤΟΥ ΣΥΜΒΟΥΛΙΟΥ της 24ης Μαρτίου 1997 για τροποποίηση του κανονισμού (ΕΚ) αριθ. 1981/94, για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα, καταγωγής Αιγύπτου, Αλγερίας, Ιορδανίας, Ισραήλ, Κατεχομένων Εδαφών, Κύπρου, Μάλτας, Μαρόκου, Τυνησίας και Τουρκίας, καθώς και για τις λεπτομέρειες παράτασης ή προσαρμογής των εν λόγω ποσοστώσεων, και για την τροποποίηση του κανονισμού (ΕΚ) αριθ. 934/95 για τον καθορισμό δασμολογικών οροφών και κοινοτικής στατιστικής επιτήρησης στο πλαίσιο αναφοράς για ορισμένα προϊόντα, καταγωγής Κύπρου, Αιγύπτου, Ιορδανίας, Ισραήλ, Τυνησίας, Συρίας, Μάλτας, Μαρόκου, και Κατεχομένων Εδαφών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. 1981/94 (1) προβλέπει στα άρθρα 6 και 7 τις λεπτομέρειες παράτασης ή προσαρμογής των εν λόγω ποσοστώσεων στο πλαίσιο των συμφωνιών που αναφέρονται στο συγκεκριμένο κανονισμό 7

ότι και ο κανονισμός (ΕΚ) αριθ. 934/95 (2) προβλέπει στα άρθρα 3 και 4 τις λεπτομέρειες παράτασης ή προσαρμογής των συγκεκριμένων δασμολογικών μέτρων στο πλαίσιο των συμφωνιών που αναφέρονται στον εν λόγω κανονισμό 7

ότι νέες ευρωμεσογειακές συμφωνίες ευρίσκονται στο στάδιο προετοιμασίας ή διαπραγμάτευσης με ορισμένες μεσογειακές χώρες που αναφέρονται στους κανονισμούς (ΕΚ) αριθ. 1981/94 και (ΕΚ) αριθ. 934/95 7

ότι έχουν ήδη υπογραφεί ευρωμεσογειακές συμφωνίες συνδέσεως με το Μαρόκο και την Τυνησία και ότι η έναρξη ισχύος αυτών των νέων συμφωνιών εξαρτάται μόνον από την κύρωσή τους από τα κράτη μέλη 7

ότι, προκειμένου να εξασφαλιστεί η αποτελεσματικότητα και να δημοσιευθούν εγκαίρως οι κανονισμοί που θέτουν σε εφαρμογή τις κοινοτικές δασμολογικές ποσοστώσεις, τις δασμολογικές οροφές και τις ποσότητες αναφοράς που προβλέπονται στις νέες ευρωμεσογειακές συμφωνίες, και εφόσον αυτές οι νέες συμφωνίες προσδιορίζουν ήδη τα προϊόντα που είναι δυνατόν να υπαχθούν στα εν λόγω δασμολογικά μέτρα, τις ποσότητές τους, τους δασμούς και περιόδους εφαρμογής, καθώς και, ενδεχομένως, τους όρους παραχώρησης που πρέπει να πληρούνται, είναι σκόπιμο να προβλεφθεί ότι η Επιτροπή, αφού λάβει τη γνώμη της Επιτροπής Τελωνειακού Κώδικα, δύναται να επιφέρει τις αναγκαίες προσαρμογές στους κανονισμούς (ΕΚ) αριθ. 1981/94 και (ΕΚ) αριθ. 934/95 κατόπιν της ενάρξεως ισχύος αυτών των νέων συμφωνιών μεταξύ της Κοινότητας και των χωρών που αναφέρονται στους εν λόγω κανονισμούς,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1981/94 τροποποιείται ως εξής:

1. Στο άρθρο 6 παράγραφος 1, το στοιχείο γ) αντικαθίσταται από το ακόλουθο κείμενο:

«γ) οι αναγκαίες προσαρμογές κατόπιν της ενάρξεως ισχύος νέων συμφωνιών, πρωτοκόλλων ή ανταλλαγών επιστολών μεταξύ της Κοινότητας και των χωρών που αναφέρονται στον παρόντα κανονισμό, εφόσον αυτές οι νέες συμφωνίες, πρωτόκολλα ή ανταλλαγές επιστολών προσδιορίζουν ήδη τα προϊόντα που είναι δυνατόν να υπαχθούν σε δασμολογικές ποσοστώσεις, τις ποσότητές τους, τους ποσοστωτικούς δασμούς και περιόδους, καθώς και ενδεχομένως, τους σχετικούς όρους παραχώρησης που πρέπει να πληρούνται».

2. Στο άρθρο 6 παράγραφος 2, το κείμενο της τέταρτης περίπτωσης διαγράφεται.

Άρθρο 2

Ο κανονισμός (ΕΚ) αριθ. 934/95 τροποποιείται ως εξής:

1. Στο άρθρο 3 παράγραφος 1, το στοιχείο γ) αντικαθίσταται από το ακόλουθο κείμενο:

«γ) οι αναγκαίες προσαρμογές κατόπιν της ενάρξεως ισχύος νέων συμφωνιών, πρωτοκόλλων ή ανταλλαγών επιστολών μεταξύ της Κοινότητας και των χωρών που αναφέρονται στον παρόντα κανονισμό, εφόσον αυτές οι νέες συμφωνίες, πρωτόκολλα ή ανταλλαγές επιστολών προσδιορίζουν ήδη τα προϊόντα που είναι δυνατόν να υπαχθούν σε δασμολογικές προτιμήσεις, στο πλαίσιο δασμολογικών οροφών ή ποσοτήτων αναφοράς, τις ποσότητές τους, τους δασμούς και περιόδους εφαρμογής, καθώς και ενδεχομένως, τους σχετικούς όρους παραχώρησης που πρέπει να πληρούνται».

2. Στο άρθρο 3 παράγραφος 2, το κείμενο της τέταρτης περίπτωσης διαγράφεται.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Μαρτίου 1997.

Για το Συμβούλιο

Ο Πρόεδρος

H. VAN MIERLO

(1) ΕΕ αριθ. L 199 της 2. 8. 1994, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2397/96 (ΕΕ αριθ. L 327 της 18. 12. 1996, σ. 1).

(2) ΕΕ αριθ. L 96 της 28. 4. 1995, σ. 6 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2116/96 της Επιτροπής (ΕΕ αριθ. L 283 της 5. 11. 1996, σ. 21).